S-118/2015

Mál þetta, sem dómtekið var 8. þessa mánaðar, er höfðað með ákæru lögreglustjórans á Suðurnesjum, útgefinni 23. mars síðastliðinn, á hendur Á-kk-þgf S-kk-þgf G-kk-þgf, kt. 000000-0000, Hverfisgötu 49 í Reykjavík:

„ I. [...]

Fyrir þjófnað, með því að hafa, dagana 22. og 28. febrúar 2013, farið í verslunina Nettó að Krossmóa í Reykjanesbæ og stolið þaðan í hvort skipti einum pakka af sígarettum, með því að stinga pakka í vasa á jakka sem hann var í þegar afgreiðsluaðili sneri sér undan í hvert skipti, að verðmæti samtals 2.220 kr.-.

Telst þessi háttsemi þessi varða við 1. mgr. 244 gr. almennra hegningarlaga nr. 19/1940.

II. [...]

Fyrir þjófnað, með því að hafa, þann 23. febrúar 2013, farið í verslunina Hólmgarð að Hólmgarði í Reykjanesbæ og stolið þaðan einum pakka af sígarettum, með því að stinga pakka af sígarettum í vasa á jakka sem hann var í þegar afgreiðsluaðili sneri sér undan, að verðmæti samtals 1.130 kr.-.

Telst þessi háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málsatvik er skírskotað til framangreindrar ákæru.

Ákærði hefur fyrir dómi skýlaust játað brot sín. Var því farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er í ákæru réttilega heimfærð til refsiákvæðis. Ákærði hefur því unnið sér til refsingar.

Ákærði krefst vægustu refsingar sem lög leyfa.

Samkvæmt því sem greinir á framlögðu sakavottorði ákærða, hefur hann þrívegis brotið af sér, þar af tvisvar framið auðgunarbrot. Auðgunarbrotin hafa áhrif við ákvörðun refsingar nú, en í báðum tilvikum var um að ræða brot gegn sama lagaákvæði og í máli þessu. Vegna þeirra tveggja brota samþykkti ákærði greiðslur sekta með sáttum hjá lögreglustjóra 18. ágúst 2011 og 20. febrúar 2012.

Þau brot sem ákærði er nú sakfelldur fyrir framdi hann áður en hann samþykkti sektargreiðslu með sátt hjá lögreglustjóra 13. maí á síðasta ári fyrir brot gegn lögum um ávana- og fíkniefni nr. 65/1974 og ber því að dæma ákærða hegningarauka við þá sátt, sbr. 78. gr. almennra hegningarlaga nr. 19/1940. Að framangreindu virtu og með hliðsjón af 77. gr. þeirra laga, þykir refsing ákærða hæfilega ákveðin fangelsi í þrjátíu daga. Atvik þessa máls áttu sér stað í lok febrúar 2013. Af gögnum málsins verður ráðið að rannsókn þess hafi verið lokið síðar sama ár og var ákæra, sem fyrr segir, gefin út 23. mars síðastliðinn. Með hliðsjón af þessum drætti á meðferð málsins og skýlausra játninga ákærða á rannsóknastigi og fyrir dómi, þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, Á-kk-nf S-kk-nf G-kk-nf, sæti fangelsi í þrjátíu daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

H-kk-nf Þ-kk-nf